Rules Don’t Apply

Rules Don't Apply er en amerikansk romantisk dramakomedie fra 2016 skrevet og regissert av Warren Beatty med et skuespillerensemble bestående av Beatty, Annette Bening, Matthew Broderick, Lily Collins og Alden Ehrenreich.

Filmens handling finner sted i Hollywood i 1958, og følger det romantiske forholdet mellom en ung skuespillerinne og hennes sjåfør, noe som forbys av arbeidsgiveren Howard Hughes. Filmen var åpningsfilmen under filmfestivalen AFI Fest 10. november 2016 og hadde ordinær kinopremiere i USA 23. november 2016. Filmen fikk blandet mottagelse og svært lav omsetning, og tjente inn kun 3 millioner dollar med et budsjett på 25 millioner dollar. Filmen ble nominert til en Golden Globe for beste kvinnelige hovedrolle i en musikal eller komedie (Lily Collins).

 Handlingsreferat 
I Los Angeles i 1958 arbeider Frank Forbes som sjåfør for industri-mogul Howard Hughes. Han plukker opp Marla Mabrey, en troende baptist og skjønnhetsdronning under kontrakt med Hughes sitt filmstudio RKO Pictures, og bor hos hennes strenge mor Lucy. Frank blir sjåfør for Marla også. Marla venter på en prøveinnspilling til en film, men hun og moren Lucy blir frustrerte over gjentatte forsinkelser. Marla blir snart venn med en annen RKO-stjerne Mamie.

Hughes sin ansatte Levar Mathis minner regelmessig Frank om at stjernene ikke skal ha kjærester, og sjåførene må unngå vennskap med kvinnene. Frank er også religiøs, selv om han og hans forlovede Sarah i hemmelighet har hatt sex. Når moren Lucy bestemmer seg for å reise tilbake til Virginia, velger Marla å fortsette å vente på filmen. Med moren borte blir Frank og Marla etter hvert nære venner. Han deler detaljer om forholdet til Sarah, og Marla innrømmer at hun er jomfru. Marla får endelig møte Hughes ved hans private bungalow, hvor hun avslår tilbudet hans om en drink og de snakker ærlig om hennes ambisjoner som skuespiller.

Nadine er sekretær for Hughes, og tar seg av Marlas prøveinnspilling. Frank møter også Hughes for aller første gang. Men Hughes blir snart mer tilbaketrukket, bekymret for andre aksjonærer i Trans World Airlines (TWA) som åpent uenig i hans drift av selskapet. Marla og Frank deler et lidenskapelig kyss, og Frank sier at han ønsker å slå opp i forholdet til Sarah. Men forholdet deres strider mot bedriftens retningslinjer, og Marla planlegger å reise hjem til Virginia.

Medvirkende

 Warren Beatty som Howard Hughes
 Lily Collins som Marla Mabrey
 Alden Ehrenreich som Frank Forbes
 Annette Bening som Lucy Mabrey
 Matthew Broderick som Levar Mathis
 Alec Baldwin som Robert Maheu
 Haley Bennett som Mamie Murphy
 Candice Bergen som Nadine Henly
 Dabney Coleman som Raymond Holliday
 Steve Coogan som Colonel Nigel Briggs
 Ed Harris som Mr. Bransford
 Megan Hilty som Sally
 Oliver Platt som Mr. Forester
 Martin Sheen som Noah Dietrich
 Paul Sorvino som Vernon Scott
 Taissa Farmiga som Sarah Bransford
 Amy Madigan som Mrs. Bransford
 Paul Schneider som Richard Miskin
 Chace Crawford som Young Actor
 Patrick Fischler som Director
 Ron Perkins som Senator Ferguson
 Peter Mackenzie som Gene Handsaker
 Julio Oscar Mechoso som President Somoza
 Evan O'Toole som Matt Mabrey

 Referanser 

 Eksterne lenker 


Kategori:Filmer fra 2016
Kategori:Biografiske filmer fra USA
Kategori:Romantiske dramafilmer fra USA